Ο **Κλάρενς Κόουλς Φίλιπς** (αγγλ. **Coles Phillips**, 3 Οκτωβρίου 1880 – 13 Ιουνίου 1927) ήταν Αμερικανός καλλιτέχνης και εικονογράφος, που υπέγραφε τα πρώτα έργα του ως *C. Coles Phillips*, αλλά μετά το 1911 χρησιμοποιούσε τη συντομογραφία του ονόματός του *Coles Phillips*. Είναι επίσης γνωστός για τις χαρακτηριστικές εικόνες του με γυναίκες αλλά και για το σήμα κατατεθέν της δουλειάς του, τον τρόπο δηλαδή που χρησιμοποιούσε το περιθώριο των ζωγραφικών του έργων ως διαφημιστικό χώρο και ως εξώφυλλα για δημοφιλή περιοδικά.

Βιογραφικά στοιχεία
-------------------

Γεννήθηκε στο Σπρίνγκφιλντ του Οχάιο. Οι γονείς του ήταν ο Τζέικομπ και Άννα Σέις Φίλιπς. Το 1904 φοίτησε στο *Κολέγιο Kenyon* στην πολιτεία του, όπου ήταν μέλος της αδελφότητας Alpha Delta Phi. Οι εικονογραφήσεις του *The Reveille* δημοσιεύτηκαν στις επετηρίδες του σχολείου του για τα έτη 1901–1904.

Αποφοιτώντας από το Kenyon, ο Φίλιπς μετακόμισε στο Μανχάταν αποφασισμένος να συντηρείται από την τέχνη του. Παρακολούθησε για τρεις μήνες τα νυχτερινά μαθήματα της Σχολής Τέχνης William Merritt Chase —η μόνη καλλιτεχνική εκπαίδευση που έλαβε- προτού ιδρύσει τη δική του διαφημιστική εταιρεία. Ένας από τους υπαλλήλους του Φίλιπς ήταν ο νεαρός Έντουαρτ Χόπερ που ήταν πρώην συμμαθητής του.

To 1907, ο Φίλιπς συναντήθηκε με τον J. A. Mitchell, τον εκδότη του περιοδικού *Life* που τον προσέλαβε σε ηλικία εικοσιέξι ετών.

Καριέρα
-------

Εξώφυλλο του περιοδικού *Life*, με ημερομηνία 27 Ιανουαρίου 1910, που δείχνει την τεχνική «σβησίματος» του Φίλιπς: μέρος της φούστας της φιγούρας συγχωνεύεται άψογα με το φόντο, παρόλα αυτά η άκρη της φούστας παραμένει εύκολα ορατή από τον θεατή.
Το έργο του Φίλιπς γρήγορα έγινε δημοφιλές στους αναγνώστες του περιοδικού *Life*. Το Μάϊο του 1908, δημιούργησε ένα εξώφυλλο του περιοδικού που παρουσίασε το πρώτο του σχέδιο με το *κορίτσι που χάνετε*, δηλαδή με μια φιγούρα της οποίας τα ρούχα ταιριάζουν και χάνονται στο φόντο. Ο Φίλιπς εφάρμοσε τη συγκεκριμένη ιδέα και σε μεταγενέστερα εξώφυλλα.

Η χρήση του αρνητικού χώρου από τον Φίλιπς επέτρεπε στον θεατή να εστιάσει στην εικόνα, μειώνοντας και το κόστος εκτύπωσης του περιοδικού, καθώς «η καινοτομία του σχεδιασμού και τα εξαιρετικά σχεδιαστικά χαρακτηριστικά, κάλυπταν το γεγονός ότι το *Life* χρησιμοποιούσε μονόχρωμα ή δίχρωμα εξώφυλλα σε μια εποχή που τα έγχρωμα εξώφυλλα ήταν ο κανόνας των καλών περιοδικών». Ο Φίλιπς δούλευε με ακουρέλες και πάντοτε ζωγράφιζε θέματα από την καθημερινή ζωή, σύμφωνα με το βιογράφο του *Michael Schau*, «αρνιόταν να ζωγραφίσει από φωτογραφίες ή να χρησιμοποιήσει παντογράφο».

Ο Φίλιπς δημιούργησε εξώφυλλα και για άλλα εθνικά περιοδικά εκτός από το *Life* συμπεριλαμβανομένου και του *Good Housekeeping*, το οποίο για δύο χρόνια (αρχίζοντας από τον Ιούλιο του 1912) τον έκανε μοναδικό εικονογράφο των εξώφυλλών του. Ο Φίλιπς επίσης δημιούργησε πολλές διαφημιστικές εικόνες για κατασκευαστές γυναικείων ρούχων και για πελάτες όπως την αυτοκινητοβιομηχανία *Overland* και για τα μαχαιροπίρουνα *Oneida Community*. Η σειρά του με έργα που απεικόνιζαν γυναίκες που φορούσαν προϊόντα της εταιρείας Holeproof Hosiery θεωρήθηκαν προκλητικά για εκείνη την εποχή. Τα έργα του Φίλιπς *Lucky Bag* παρουσιάστηκαν στις εκδόσεις της επετηρίδας της Αμερικανικής Ναυτικής Ακαδημίας για τα έτη 1921 και 1922.

Προσωπική ζωή
-------------

Από το 1905 μέχρι τον θάνατό του, ο Φίλιπς ζούσε και εργαζόταν στο Νιου Ρότσελ της Νέας Υόρκης Η εργασιακή του ρουτίνα ήταν δεδομένη. Οι άλλες του δραστηριότητες συμπεριλάμβαναν την εκτροφή περιστεριών, ένα χόμπι που είχε από ηλικία οχτώ ετών.

Το Δεκέμβριο του 1907 ο Φίλιπς γνώρισε της Τερέζα Χάιντ, μια νοσοκόμα που έγινε το πιο συχνό του μοντέλο κατά τη διάρκεια των πρώτων χρόνων. Παντρεύτηκαν το 1910.

Το 1924 διαγνώστηκε με φυματίωση των νεφρών και για το υπόλοιπο της ζωής του ήταν συχνά ασθενής. Τον Ιανουάριο του 1927, όταν τα προβλήματα με την όρασή του τον δυσκόλευαν να ζωγραφίζει, αφιέρωσε τον εαυτό του στην συγγραφή. Ο Φίλιπς πέθανε στο Νιου Ρότσελ στο σπίτι του από ασθένεια στα νεφρά στις 13 Ιουνίου του 1927 σε ηλικία σαράντα επτά ετών. Η κηδεία έλαβε χώρα στις 14 Ιουνίου στο *Sutton Manor home* στο Νιου Ρότσελ και τελέστηκε από τον Αιδεσιμότατο Paul Gordon Favour από την Επισκοπική Εκκλησία Trinity του Νιου Ρότσελ. Το σώμα του μεταφέρθηκε στο κρεματόριο Fresh Pond για αποτέφρωση.

Εκθέσεις
--------

Τα έργα του Φίλιπς συχνά παρουσιάζονταν παράλληλα με αυτά των γνωστών καλλιτεχνών. Το 2002, η έκθεση της Γκαλερί Swann *Αμερικανίδες καλλονές: Σχέδια από την Χρυσή εποχή της εικονογράφησης*, ήταν αφιερωμένη στον Φίλιπς, τον Τσαρλς Ντάνα Γκίμπσον, τον *Wladyslaw Benda* και τον Νιλ Μπρίνκλεϊ, μεταξύ άλλων. Ο Φίλιπς συμπεριελήφθη επίσης στην έκθεση του Μουσείου Norman Rockwell *Toast of the Town: Ο Νόρμαν Ροκγουέλ και οι καλλιτέχνες της Νιου Ρότσελ* και στην *Εικονογράφηση της Μοντέρνας ζωής: Η Χρυσή εποχή της Αμερικανικής εικονογράφησης από την Συλλογή Kelly* στο Μουσείο της Τέχνης Frederick R. Weisman στο Πανεπιστήμιο *Pepperdine*. Το 2015 το *Oneida Community Mansion House* παρουσίασε μια έκθεση εστιασμένη στις διαφημίσεις του Φίλιπς για τα ασημένια μαχαιροπίρουνα Oneida από το 1911 μέχρι το 1924.

Σημειώσεις
----------

1. 1 2  rkd.nl/explore/artists/63190. Ανακτήθηκε στις 22  Αυγούστου 2017.
2. ↑  (Αγγλικά) *Union List of Artist Names*. 500014995. Ανακτήθηκε στις 9  Οκτωβρίου 2017.
3. 1 2  *Artnet*. clarence-coles-phillips-2. Ανακτήθηκε στις 9  Οκτωβρίου 2017.
4. ↑  *Artnet*. clarence-coles-phillips-3. Ανακτήθηκε στις 9  Οκτωβρίου 2017.
5. ↑  (Αγγλικά) *Museum of Modern Art online collection*. 4599. Ανακτήθηκε στις 4  Δεκεμβρίου 2019.
6. ↑  8184. Ανακτήθηκε στις 4  Δεκεμβρίου 2019.
7. 1 2  (Ολλανδικά) *RKDartists*. rkd.nl/explore/artists/63190. Ανακτήθηκε στις 22  Φεβρουαρίου 2023.
8. ↑  *Catalogue of the Alpha Delta Phi 1832-1909*, 1909, p. 284
9. 1 2  «Jim Vadeboncoeur's biography of C. Coles Phillips». Αρχειοθετήθηκε από το πρωτότυπο στις 6 Μαΐου 2016. Ανακτήθηκε στις 27 Αυγούστου 2016.
10. ↑  *All-American Girl: The Art of Coles Phillips* Michael Schau, Watson-Guptill, 1975, p. 17.
11. ↑  Oxford Art Online: Edward Hopper
12. ↑  Schau & Phillips 1975, p. 23.
13. ↑  Coles Phillips, 1880-1927 Αρχειοθετήθηκε 2010-12-31 στο Wayback Machine. Americanillistration.org website
14. ↑  Schau & Phillips 1975, p. 29.
15. ↑  Schau & Phillips 1975, p. 33.
16. ↑  Reed 1979, p. 80.
17. ↑  Hennessey, M. H.; Plunkett, S. H. "Norman Rockwell & the Artists of New Rochelle". *American Art Review* **XIV** (5): 165.
18. ↑  Schau & Phillips 1975, p. 34.
19. ↑  Schau & Phillips 1975, pp. 27–28.
20. ↑  Schau & Phillips 1975, p. 37.
21. 1 2  Schau & Phillips 1975, p. 46.
22. ↑  «*Time*, "Milestones", June 27, 1927». Αρχειοθετήθηκε από το πρωτότυπο στις 27 Αυγούστου 2013. Ανακτήθηκε στις 27 Αυγούστου 2016.
23. ↑  «Swann Gallery Exhibition Features "American Beauties" (June 2002) - Library of Congress Information Bulletin». *www.loc.gov*. Ανακτήθηκε στις 1 Μαρτίου 2016.
24. ↑  {{Cite webUniversity]]
| url = 
| title = Toast of the Town: Norman Rockwell and the Artists of New Rochelle
| website = tfaoi.com
| access-date = 2016-03-01
}}
25. ↑  «Illustrating Modern Life | Frederick R. Weisman Museum of Art | Center for the Arts | Pepperdine University». *arts.pepperdine.edu*. Ανακτήθηκε στις 1 Μαρτίου 2016.
26. ↑  «Vintage silverware ads exhibit at the Oneida Community Mansion House». *www.oneidadispatch.com*. Ανακτήθηκε στις 1 Μαρτίου 2016.

Παραπομπές
----------

* Reed, Walt, *Great American Illustrators*, New York: Crown Publishers, 1979, ISBN 0-517-28747-1
* Schau, Michael, and Coles Phillips, *All-American Girl: the Art of Coles Phillips*, New York: Watson-Guptill, 1975, ISBN 0-8230-0173-3

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κόουλς Φίλιπς** |

* Αμερικανικά αρχεία τέχνης
* Toast of the Town: Ο Νόρμαν Ρόκγουελ και οι Καλλιτέχνες της Νιου Ρότσελ Αρχειοθετήθηκε 2011-05-19 στο Wayback Machine.
* 1920–30.com τέχνη-Κόουλς Φίλιπς
* Η βιογραφία του Κολ Φίλιπς από τον *Jim Vadeboncoeur* Αρχειοθετήθηκε 2016-05-06 στο Wayback Machine.
* Έργα του/της Coles Phillips στο Project Gutenberg
* Έργα της/του ή για την/τον Κόουλς Φίλιπς στο Internet Archive

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 75982954
* **Europeana**: agent/base/151939
* LCCN: no2002040856
* ISNI: 0000 0000 6708 8220
* GND: 1135300453
* SUDOC: 184017416
* ULAN: 500014995
* NLA: 35421163
* RKD: 63190

 |

 |